Avisa Valdres - Stølsvidda er finalist i årets Lokalmatgründer 2019
Stølsvidda er finalist i årets Lokalmatgründer 2019
Medhjelpere: Et titalls gode hjelpere stilte opp for å føre fjellgrisene fra fjellbeitet på Breisetstølen ned igjen til bygda høsten 2018. En strekning på cirka sju kilometer. Det tok hele dagen. Foto: Kåre Strande (arkivfoto)
Publisert: 25. juni 2019, kl. 09:42
Sist oppdatert: 25. juni 2019, kl. 14:27
Årets lokalmatgründer er et samarbeid mellom HANEN og MENY og har som mål å løfte fram den beste gründeren innen norsk lokal mat og drikke. Juryen ledes av Hilde Charlotte Solheim og ellers bestått av Anne Jødahl Skuterud, styreleder i Felleskjøpet Agri, Eivind Haalien , ansvarlig for spesialiteter og lokalmat i NorgesGruppen pluss daglig leder i HANEN, Bernt Bucher Johannessen.
Valdres/Norge: Seks finalister er på plass, og Stølsvidda / Fjellgris fra Valdres kjemper om heder og ære med fem andre finalister fra henholdsvis Hallingdal x2, Sogn, Hardanger og Lofoten.
Løfte fram gründerskapet
Juryen hadde en spennende jobb i å velge ut de 6 finalistene og juryleder Hilde Charlotte Solheim uttaler at
– Juryen har merket seg at vi ser en fin utvikling og kvalitetsheving innenfor etablerte kategorier som kjøtt og ost og en framvekst av nye, spennende produkter, som krydder, salt og foredlede nisjeprodukter. Vi ser også en stor bevegelse innenfor drikkevarer, både øl, sider, brennevin og alkoholfritt.
De nominerte representerer en stor bredde både geografisk og i hvordan de har spisset sin satsing. Årets Lokalmatgründer er opptatt av å løfte fram gründerskapet som står bak bedriftene og bærekraften de jobber for. Juryen uttaler til slutt at:
– Det er gledelig å se spennende og innovative kandidater som utnytter utmarksressursene til beite og høsting.
De 6 kandidatene vil bli behørig presentert gjennom sommeren og avstemningen vil skje i løpet av august på nettsidene til HANEN. Vinneren blir presentert under åpningen av Dyrsku'n i Seljord 13. september og får overrakt prisen på 50 000 kr.
Hilde Charlotte Solheim, juryleder
Fra 30 til 6
Årets konkurranse har fått nærmere 30 nominasjoner med en stor bredde i type bedrift med mange hardtarbeidende kvinnelige og mannlige gründere i førersetet. De seks nominerte finalistene er: